
A V I Z 

referitor la Proiectul de Lege pentru modificarea art.731 din Legea nr.7/2006 privind statutul funcţionarului public parlamentar
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu Proiect de Lege pentru modificarea art.731 din Legea nr.7/2006 privind statutul funcţionarului public parlamentar, trimis cu adresa nr. PLx. 35 din 1 februarie 2017, înregistrat la Comisia juridică, de disciplină şi imunităţi sub nr.4c-11/169 din 2 februarie 2017.

Conform dispoziţiilor art.75 alin.(1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată a adoptat proiectul de Lege, în şedinţa din 22 decembrie 2016.

Proiectul de lege are ca obiect de reglementare modificarea alin.(12) al art.731 din Legea nr.7/2006, în sensul includerii în categoria celor care beneficiază de pensie de serviciu şi a funcţionarilor publici parlamentari care sunt încadraţi temporar pe funcţie.
În şedinţa din data de 15 februarie 2017, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.491 din 17 mai 2016 şi punctul de vedere al Guvernului care nu susţine adoptarea iniţiativei legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.
În raport de obiectul şi conţinutul reglementării, proiectul de lege face parte din categoria legilor organice.
                     PREŞEDINTE,    




SECRETAR,

                 Eugen NICOLICEA


            Costel Neculai DUNAVA
Consilier parlamentar, Andreea Sârbu

